三立電視

三立電視股份有限公司（英文：Sanlih Entertainment Television，簡稱三立電視、三立、SET、三立媒體集團）係三立集團旗下嘅媒體公司，亦係台灣嘅有線電視頻道營運商。 三立電視主要經營八條電視頻道，包括三立台灣台、三立都會台、三立新聞台、三立 iNEWS、MTV Taiwan，另外仲有喺中華電信 MOD 平台播放嘅三立綜合台、三立戲劇台，同埋面向海外觀眾嘅三立國際台。同時，三立亦係台灣無線電視台業者「民間全民電視公司」嘅股東之一。